Гарлийстън
Га̀рлийстън () е малко крайбрежно село в югозападна Шотландия, област Дъмфрис и Галоуей, основано около 1790 г. от лорд Гарлийс.

То се намира на 8 km северозападно от Уитхорн и на няколко километра северно от замъка Крагълтън, изоставен през 17 век. Голямата вила Голоуей Хаус се намира в края на селото. Пристанището става важен пункт за внос на стоки за Мачарите през 19 и началото на 20 век. През 1876 г. железопътната мрежа достига селището и стоките минавали редовно от пристанището. Корабостроителството и други сродни дейности се развивали в селото.

По време на Втората световна война Гарлийстън става част от проекта „Мълбери“. Профилът на плажната ивица и морското дъно на Гарлийстън е подобен на предложените укрити места за нощуване в Нормандия, което заедно с отдалечеността на селището води до избирането на селото и прилежащия му район за регион за развитие за укритите места. Първообразите на укритите места са построени в Конуи в северен Уелс, а след това са преместени в залива Уигтаун, където са тествани и модифицирани през 1943 и 1944. Днес във водите на залива все още може да се види част от неподвижния кей от онова време.

Села в Шотландия